
ประกาศองค์การบริหารส่วนตำบลควนพัง

เรื่อง วัน เวลา และสถานที่ตรวจรับงานจ้าง
โครงการปรับปรุงถนนสายทางหลวงชนบท – ทุ่งนาหิน  หมู่ที่ ๗
ตำบลควนพัง อำเภอร่อนพิบูลย์  จังหวัดนครศรีธรรมราช

…………………………


ตามที่องค์การบริหารส่วนตำบลควนพัง  อำเภอร่อนพิบูลย์   จังหวัดนครศรีธรรมราช ได้ทำสัญญาจ้างกับ ร้านชูทรัพย์ โปรส์เพอร์ริตี้   เพื่อดำเนินการโครงการปรับปรุงถนนสาย ทางหลวงชนบท – ทุ่งนาหิน  หมู่ที่   ๗  ตำบลควนพัง  โดยทำการเกรดเกลี่ยเปิดผิวจราจรกว้าง  ๓.๐๐  เมตร ระยะทางยาว  ๘๐๐  เมตร       ลงหินคลุกทำผิวจราจรกว้าง  ๓.๐๐  เมตร ระยะทางยาว  รวม  ๘๐๐ เมตร คิดเป็นปริมาตรหินคลุกเฉลี่ย ๑๖๘  ลูกบาศก์เมตร พร้อมเกลี่ยเรียบตลอดสาย (ตามแบบที่ อบต.ควนพังกำหนด) โดยวิธีตกลงราคารายละเอียดตามสัญญาจ้าง เลขที่ ๑๘/๒๕๕๕  ลงวันที่   ๒๓  กรกฎาคม  ๒๕๕๕ วงเงินตามสัญญา  ๙๗,๐๐๐ บาท วันเริ่มสัญญา  ๒๔  กรกฎาคม  ๒๕๕๕  วันสิ้นสุดสัญญา  ๒๒  สิงหาคม  ๒๕๕๕ นั้น
         
บัดนี้  ผู้รับจ้างได้ส่งมอบงานจ้าง  ตามหนังสือส่งมอบงานจ้าง ลงวันที่ ๖ สิงหาคม ๒๕๕๕ เพื่อให้คณะกรรมการตรวจรับงานจ้างได้ตรวจรับงานจ้างต่อไป ทั้งนี้ ประธานคณะกรรมการตรวจรับงานจ้างได้นัดตรวจรับงานจ้างในวันที่   ๘   สิงหาคม  ๒๕๕๕  เวลา ๑๐.๐๐  น. เป็นต้นไป 
         
เพื่อให้เกิดความโปร่งใส บริสุทธิ์ ยุติธรรมและเกิดประโยชน์สูงสุดแก่ทางราชการรวมทั้งเป็นการเผยแพร่ประชาสัมพันธ์ข้อมูลข่าวสารเกี่ยวกับการจัดซื้อจัดจ้างและกิจการขององค์การบริหารส่วนตำบลควนพังรวมทั้งเป็นการปฏิบัติตามพระราชบัญญัติข้อมูลข่าวสารของทางราชการ พ.ศ. ๒๕๔๐ และ       พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
         
องค์การบริหารส่วนตำบลควนพังจึงขอประกาศและประชาสัมพันธ์การตรวจรับงานจ้างโครงการดังกล่าวเพื่อทราบและเข้าร่วมเป็นสักขีพยานในการตรวจรับงานจ้างดังกล่าวให้ทราบโดยทั่วถึงกัน ซึ่งสามารถสอบถามรายละเอียดเพิ่มเติมได้ที่ องค์การบริหารส่วนตำบลควนพัง โทร. ๐๗๕.๗๕๙๒๘๔ ตามวันเวลาราชการ หรือสามารถดูรายละเอียดเพิ่มเติมได้ทาง www.Khuanpang.go.th 
         
จึงประกาศให้ทราบโดยทั่วกัน                
             

ประกาศ ณ วันที่   ๖    เดือน  สิงหาคม  พ.ศ.  ๒๕๕๕
                           
                         
(ลงชื่อ)       นุกุล    ธานีรัตน์   
                                          
                                 (นายนุกุล    ธานีรัตน์)

                                                                 นายกองค์การบริหารส่วนตำบลควนพัง
